OpenLLM-France/wikimedia huggingface dataset:
# O pa oan Plac’h Yaouank !

| ◄ Ma Farouz | O pa oan Plac’h Yaouank ! | Deus endro, Neve-Hanv ► |
D’am mignonez, Virginie Caurel, Plougerneve.
Ma c’halon a zeu da dridal Pa zonjan em amzer gwechall.
Diskan :
O pa oan plac’h yaouank ! Ya, plijadur am oa, Pa oan en oad a driouec’h vla.
Pegen dous e oa levenez Neve-amzer ma buhegez !
Sonjou tener ma yaouankiz, Hunvreou kaer, deut war ho kiz…
Grêt din adbevan, eur pennad, Ho karante hag ho c’hwez vad.
Deut gant gened, joa, kaniri, Mignonezed, c’hoarz ha dudi…
Lec’hiou dispar, traouiennou frank, ’Lec’h em eus hunvreet ken stank,
O silaou an evned seder Hag o kutuilh bleuniou tener.
Koulmig, dinec’h ha dizoursi, Kanan ’oa ma brasan dudi.
Luskellet gant zon dereat, Dudius e ve labourat.
Bep sul, d’an hanv, d’ar pardoniou, Bep noz gouanv, d’an neadegou.
Buhe evruz, deveziou kaer, Tec’het oc’h dirak an Amzer !
Tarnijet oc’h ’vel eun hunvre : Hoc’h envor eo heol ma buhe.
Kreiz ma zrubuilh, ma melkoni, Me ’gan evit ’n em frealzi.
# O pebes tan a gers hirie

| ◄ Ar Pab e Breiz a zo karet | O pebes tan a gers | Gwir vignon ar vugaligou ► |
1. O pebes tan a gers hirie, Dre ma ine ha dre ma c’halon ! Zantout a ran Speret Doue Gant e domder o tisken enon !
Gloar da Jezus, Roue ar Gristenien, Ma Mest ar muian karet : Daoust da Satan ha d’e ol vevelien. Da Jezus me vo bepret !
2. Zin ar c’hristen zo war ma zal, Birviken n’am bo mez anezan ; Gwel ve genin mervel raktal, Vit e lezel er fank da gouezan !
3. Nag ec’h andurfen dismegans Abeurz ar bed, abek d’am c’hreden, D’an ol me laro gant fians : « Me zo da Jezus, me zo kristen ! »
4. Me zo kristen euz ar beure, Ha war ma daoulin e ran peden : D’an noz, kent kousket, adare E c’halvan ma Jezus d’am zouten.
5. Me zo kristen, deiz an Otrou, Hed-ha-hed, en ilis hag er pors, En oferen, er gousperou : Heb euz ar skrignerien ober fors.
6. Pa vo ret koms me a gomzo, Dalc’hmad a du gant ar wirione ; Tam na blegin da neb a zo Gant an drouk-speret eneb Doue.
7. Dre ar zakramanchou maget, Euz bue Jezus me a zo bev : Penos ’ta na zisprisfen ket Goal deod eur fol pe dorn eur bourrev ?
8. Uhel ma fen ha ma zellou E kerzan etrezeg ma gwir vro,
Heb ober van euz ar madou, Nemet ar re am heuillo eno :
9. Hep luian er plijaduriou, Pere, evel beiou ar veret, War lein a zoug eur zam bleuniou, Hag en diabars zo leun a brenvet.
10. O pegen zod ha pegen dall Neb en deuz aon euz an dud dife : D’am daoulagad netra na dall Ma badeiant ha doujans Doue !
11. Er stum-ze vevin, e varvin, War-lerc’h ar zent ha ma zadou-koz ; Kouls evelte me a fel d’in Bezan kurunet er Barados !
K. G.
# O péhèd maleurus

| ◄ Arlerh en dout crouéet | O péhèd maleurus | Er péhèd véniel ne lah quet en inean ► |
* O péhèd maleurus, pèn-caus ol en drougueu,
* Te ra er marw d’er horv, te lah en ineaneu ;
* Jamæs er marw spontus ne vehé deit ér bed,
* Pe n’en déhé mab-dén commettet er péhèd,
* Te lam, péhèd marhuel, guet-n-emb caranté Doué,
* Te hra d’hun inean col hé nerh hag hé buhé ;
* Ha ma ne reparamb dré zareu hun offanç,
* N’hun nès quin de hortoz aberh Doué meit vangeanç.
* Quént ma oemb péherion, ni hur boé en inour
* A vout gùir vugalé de Zoué zou hur hrouéour ;
* Mæs, ô péhèd marhuel, hun anemis brassan,
* Té hès groeit a han-amb bugalé de Satan.
* Crouéet e oemb guet Doué aveit monnét d’en nean,
* Ha Jesus ar er groéz e brenas hun inean ;
* Ni hun nès é péhein collet hun héritaj,
* Ha birhuiquin en nean ne hel bout hur partaj.
* En ol œvreu santel groeit épad hur buhé,
* Dré er péhèd marhuel zou collet dirac Doué :
* Goleit a fallanté hag hemb œvreu santel
* Penaus bout receuet ér joéieu éternel ?
* Ha n’hur behé-ni groeit meit ur péhèd marhuel,
* É vehemb condannet d’er maleur éternel.
* Ouilamb enta bamdé hur fauteu guet glahar,
* Hag un Doué truhéus e sellou doh hun dar.
* J. G.
# O pebes burzud a welan e Bethleem

Oberennoù damheñvel pe handelvoù all zo ivez, gwelout O pebez burzud a welan.
| ◄ Petra zo henoas a neve | O pebes burzud a welan e Bethleem | Pa voe ganet Jezus hon Zalver... Gloria ! ► |
1. O pebes burzud a welan E Bethleem pa ziredan ! Eur bugel war ar plouz kousket, Tal dezan e Vam daoulinet !
2. Daoulinet ouz hen adori Ha pastoret endro dezi : En oabl ele gwen a vanden A gan e kreiz ar sklerijen.
3. N’am euz ket ezom da glevet Hano ’r bugel neve ganet : Mabik-Jezus, m’hen goar erfad, C’houi eo ma Doue ha ma Zad.
4. M’hen goar erfad dre garante Ez oc’h kroadur hiri’ an de : Kroadur er c’hraou, Doue en Env, Aman ken goan, eno ken krenv !
5. Aman dister, da hardisat Ar bec’herjen baour da dostat ; Er Barados ol-c’halloudus, E peb tachen trugarezus.
6. Kaer eo an heol pa bar en er, Kaer bleuniou an neve-amzer : D’am daoulagad c’houi zo kaeroc’h, D’am c’halon karantezusoc’h.
7. Evit plijout d’ac’h e pedin Noz ha beure war ma daoulin ; Em c’hichen ma el-mad neuze Genin ho pedo, ma Doue.
8. Poan da zenti a gemerin Raktal ma vo komzet ouzin : C’houi, Mabik-Jezus, a blege Da Vari ha Jozep bemde !
9. Gant prez ha heuz me a bello Euz ar re zo skuer-fal ganto : Heb ar skuer-fal, am euz klevet, Dibod a dud a ve daonet !
10. Bep sul ha stankoc’h, pa hellin, En ilis aman e teuin ; Bemde, bemnoz, war an oter, Kouls evel er c’hraou ho kaver.
11. Kentoc’h mervel arog an oad, Eget dilezel an hent mad ! Reit d’in ar c’hras, mar bevan pel, D’ho karet bepret gwel-ouz-gwel !
K. G.
# O pebez burzud a welan

Oberennoù damheñvel pe handelvoù all zo ivez, gwelout O pebes burzud a welan e Bethleem.
| ◄ Kanomp Nouel da Vab Doue | O pebez burzud a welan | Pa voe ganet Jezuz ► |
* O pebez burzud a welan
* Da Vetleem pa zeredan
* Eur bugel war ar plouz kousket,
* ’n e gichen e Vamm daoulinet
* Diskan.
* Kanit aelez ho Kloria
* Ganet Jezuz alleluia.
* E-tal ar Bugel, hon Salver,
* ’Man c’hoaz Joseb, e dad mager ;
* Ha pastored diwar ar maez ;
* Hag en oabl, o kana, aelez.
* Ha bez ez eo a renk uhel,
* Daoust d’e haourentez, ar bugel ?
* Hen eo Jezuz, gwir Vab Doue,
* Hon Salver, hon Mestr, hon Roue.
* Doue ha den eo war-eun-dro,
* Deut er bed d’ober eun tamm tro ;
* Da vont d’e heul, deut d’hon gervel,
* Hag evidomp deut da vervel.
* Deut da baea ’vit ar pec’hed,
* Da zidrona an droukspered,
* Da rei d’imp peadra e-leiz,
* Da vont d’ar Baradoz, eun deiz.
* Gant ar c’hoant e vefemp holl sent,
* Hoc’h eus diskouezet d’imp an hent ;
* Diouz hon gwella ni a sento,
* Ha d’an Nenvou, c’houi hon reno.
* Ni ’heulio ervat ho lezenn,
* Hag a zalc’ho start d’hon c’hredenn :
* O veva evel kristenien
* E vimp eürus da viken.
* Kentoc’h mervel a-raok an oad,
* Eget dilezel an hent mat !
* Gras d’imp neuze, mar bevomp pell,
* D’ho karout bemdez hepred gwell.
# O pegen bras eürustet !

Oberennoù damheñvel pe handelvoù all zo ivez, gwelout Ma ene a vez laouen.
| ◄ O zant Josep, er Barados | O pegen bras eürustet ! | Peden ar Pab Leon XIII da Z. Josep ► |
1. O pegen braz eürustet A zav d’in em c’halon. Aze pa welan portret Zant Jozep diragon !
Diskan Dre Jezus ha Mari, Pa vo fin ma bue, Zant Josep, me ho suppli,
Ho pet ouzin true, Dre Jezuz ha Mari Pa vo fin ma bue, Zant Josep, me ho suppli, Ho pet ouzin true.
2. ’N e dorn eur fleurdelizen, War e vrec’h Mab Doue, Tro e dâl eur gurunen, Kurunen eur roue.
3. Eur roue e gwirione, Uhel dreist an elet, Hag eun Tad a garanta A viskoaz ’n hon andret.
4. Ken a gredan, me ive, O zant Josep, goulen Dre ho zikour gant Doue, Maro eur gwir gristen.
5. Pa na glevin ken mouejou Ma c’herent o vouelan Pa vo morzet em genou Ma zeod a gan breman.
6. Tro-war-dro pa na gavin Nemet tevalijen, Hag o sklasan pa zantin Ma c’halon ha ma fen.
7. O pegen euzus neuze E krenin gant ar spont O welet eo deut d’in-me An heur da rentan kont !
8. An drouk-speret a glasko Skuill enon dizesper ; Piou outan ma difeno P’am galvo ma Barner ?
9. Na lezet ket ma ine Da guitat ar bed-man, Heb obten digant Doue Ar pardon evitan !
# Ar Mor-Verc’h

| ◄ Ar Re C’hlaz | Ar Mor-Verc’h | War be Brizeuk ► |
* Marc’had Landreger zon kan koant,
* ’Vel mizilourio en arc’hant.
* Ilini velkent reaz al lezen
* Evel unan oa stoubinen,
* Eul lagad lemm, eunn dornik fresk,
* Eur c’horfik mistr evel ar pesk.
* E ribl ar mor oa he zi plouz,
* Lec’h vije wecho eur gwall drouz,
* Ha na den na loen koulskoude,
* Hag ann nor digor an ti-ze.
* Nemet gand eunn darn ve laret
* Ar stoubinen oa diskennet
* Evel eur morverc’h er mor glaz
* Da c’hoari gand ar pesked braz.
* Ann amzer neuze oa garo ;
* Gand ar Re-C’hlaz ann ilizo.
* Nez ann ti plouz d’ann abarde
* Gweljent unan bennag ann-he.
* ’Dalek ma stoke d’ann treuzo,
* Kleve ar c’hlaz o vond endro,
* (War al lestr o koll ’kreiz ar groz
* Klev peb-hini kloc’h he baroz) ;
* Ma lake eunn troad en ti plouz,
* Ar c’hlaz kleve gand_ar mordrouz
* En iliz Priel, dreist al lenn...
* Oll ho zagaz ar stoubinen.
* Tri-c’hant ha pemp ha tri-ugent
* ’N eur bla tremenjont ’tre hi zent.
* Dispennet ann ti plouz, lerer
* Er vins zo bet kât eur voger
* Hag a gase dindan ar mor :
* Eur wech ebarz, n’oa nep digor.
* Ha merc’hed Treger deuz brud fall,
* Laket me chans gant tud Bro—C’hall.
# Ar Milan clàn.

| ◄ Al Leön hac ar Raz. | Ar Milan clàn. | Ar Guennily hac al Laboucet.  ► |
* Ar milan clàn var e voele
* A bede e vam ma c’haje
* Da bedi’n doueo evitàn,
* Pa voa ar maro tost deàn.
* O ! emezi, ne esper qet
* E vez gant hini sicouret :
* Te c’heus polluet ho auterio
* Hac alies ho sacrifiço.
* Sans moral.
* Entre-omp en prosperite.
* E cleomp sonjal en Doue,
* Ha guel a ze e raïo van
* Da sicour ac’hanomp er boan.
* Hac an dud eur memeus tra
* Araug ezom clascq ent d’an dra.
# Ar Miliner, he Vab hag ann Azen

Oberennoù damheñvel pe handelvoù all zo ivez, gwelout Ar Miliner, he vap hag an Azen.
| ◄ Ar C’hrac’h Koz hag ann Diou Vatez | Ar Miliner, he Vab hag ann Azen | Ann Daou Vignoun ► |
Eur miliner — he vab hena — (Daou c’henaoueg ar re wasa) A lekeaz eunn deiz enn ho fenn Mond da foar Vre gand ho azen.
Vit hen miroud diskuiz ha zard,
E stakchond he bevar zroad stard,
Vel ma welid er marc’hajou,
Ar c’higer oc’h eren loueiou.
Tremened er stag eur grennenn, Krog ann daou zod e pep a benn,
Vel m’hoc’h euz gweled awechou
Er pardoun dougen relegou. —
Ar c’henta hini o gwelaz
A greiz e galoun a c’hoarzaz,
— « Houn-man zo ur farz ar goanta !
» Al loen ne ked an azena ! » —
— Ar miliner, eunn tamm toutek,
A zistag he loen skouarnek ;
Ar mab a bign war he c’horre,
Dia ! Hu ! Hag araog adarre !
— Tri Normand en em gav gant-ho.
— « Tra vrao ! — me unan anez-ho, —
» Lezel da dad da veska pri !
» D’an traon ta prim ! — Diskenn a ri ? » —
— « Graed a vo d’ho kiz, aotroune.
« Diskenn, mab, — Me ia war c’horre. » —
— Teir flac’h neuze a dremenaz ;
N’ouzonn pehini a laraz :
— « An hend zo louz, ar bale stard,
» Skuiz braz ez-out, paour kaez krennard ! —
» Diek koz, brao eo d’id aze,  » Digor da c’henou vel eul loue ! »
— « Kerz gand da hent, boroderez, » Ha zerr da vek louz, ma hellez ! » D’am hoad n’en deuz ken a loueou, » Eujened int, — pe goleou. —
— Ann tad a zonj, — velken, — goude : — « Ar c’hagn a gomz gant gwirioune, » Ma mab zo feaz, — ze a weler. » Deuz aman, potr, war ann tailler !
— Eur pennad larkoc’h, eur rumm-all En em laka d’ho c’haketal : — « Ho! he ! sell ta daou varmouz kaer, » Kludet war eunn tammik gwiber !
» Al loenik paour zo el langiz ; » Reudi renko ! — De Profundis ! — » Ann daou babaour deuz sonj, heb mar, » Da werza he groc’hen er foar. » -
— « Stardig eo, — me ar miliner, » Mala da c’hoant Paol, — da c’hoant Pezr, — » Klaskomp koulzkoude ann ijin. » Hi da ziskenn diwar Vartin (Hano ann azen).
— Laosked, — arraok, — ann aneval Evel ma karje da frinkal. — « Giz vrao ! a hop eunn tremeniad, » Ar perc’hen a zo war he droad,
» Hag ann azen, — vel eunn aotrou, — » A gerz dizamm dre ann henchou : » Tri azen gaer enn eur bagad ! » — — « Ia ! azen oun, eme ann tad,
» Eunn azen briz, — eunn azen foll, —
» O klasg ober da c’hiz an holl ;
» Me a raio d’am penn, bepred,
» Pe vinn meulet, pe damalled.
Bez damantuz, — souret, — seder, — Zod-nai, — fur braz, — piz, — dismanter, —
Bourc’hiz, — aotrou, — zoudard, — beleg, —
Enn-oud e vo kavet abeg.
Send diouz-in — hag e ri mad, —
Zerr da skouarn, — zerr da lagad, — Lez ann dud zod da gozeal —
Hag ar chas tagnouz da c’harzal.
Lez ann dud zod da gozeal Hag ar chas tagnouz da harzal !
# Ar Miliner laer

Oberennoù damheñvel pe handelvoù all zo ivez, gwelout Ar miliner laer.
| ◄ Ar Miliner | Ar Miliner laer | Ar miliner dizoursi ► |
* Selaouet holl, ha selaouet,
* Eur zon newe kompozet.
* Diskan :
* O laer, miliner,
* Laer, laer, laer,
* O laer, miliner,
* Laer, laer, laer !
TRADUCTION. — Ecoutez tous, et écoutez, — Une chanson nouvellement composée. Refrain : O voleur, meunier — Voleur, voleur, voleur ! (bis)
Chanté par Maryvonne le Flem, Port-Blanc.
* Loiz ar Chevrant ’zo pôtr a dân,
* A ya bemnoz goude e goan...
* Diskan :
* Al laer miliner,
* Laer, laer, laer,
* Al laer miliner, miliner laer !
TRADUCTION. — Louis le Chevrant est un gars plein de feu — Qui va tous les soirs, après son souper… — Refrain : Le meunier voleur, — Voleur, voleur, voleur, — Le meunier voleur, — Meunier voleur !
Receuilli par le Colonel Bourgeois. Communiqué par M. F. Vallée.
# Ar Miliner

Oberennoù damheñvel pe handelvoù all zo ivez, gwelout Ar miliner.
| ◄ Ar c’hloarek hag e vreur labourer | Ar Miliner | Ar Miliner laer ► |
* Eun denjentil a Dreger, eur miliner yaouank,
* ’Neus skrivet e vue ’neun ober eun instant.
TRADUCTION. — Un gentilhomme de Tréguier, un jeune meunier — A écrit sa vie en un instant.
Chanté par Marie-Jeanne le Bail, Port-Blanc.
N. B. — Bien que cette version se rapproche beaucoup de la chanson des Soniou, quant au développement du poème, la mélodie ne coïncide pas.
* ’Ma er meliner ar er pont, O ge ! O ge !
* ’Ma er meliner ar er pont,
* ’Ma er meliner ar er pont,
* Ti ni na ni na, tra la la la la la !
* ’Ma er meliner ar er pont,
* Ar pont er velin é zon.
TRADUCTION. — Le meunier est sur le pont, — O gai, O gai ! — Le meunier est sur le pont (bis) — Ti ni na, etc. — Le meunier est sur le pont, — Sur le pont du moulin, chantant.
Chanté par M. l’abbé le Bayon, Vannes. Phono F. Vallée.
* Me mam, tapet d’ein mem broh lin, Gé !
* Me mam, tapet d’ein mem broh lin,
* Me mam, tapet d’ein mem broh lin,
* Hag é han-mé bean d’er velin, La la !
* Me mam, tapet d’em mem broh lin,
* Hag e han-mé bean d’er velin.
TRADUCTION. — Ma mère, attrapez-moi ma jupe de lin — Gai ! — Ma mère, attrapez-moi ma jupe de lin, — Et je vais, moi, vite au moulin.
Chanté par J..., Saint-Aignan. Dihunamb ! (Réveillez-vous !) 1908.
* En draouiennig vihan
* Petra la, ladira la !
* En draouiennig vihan
* Ez eus eur miliner.
* Ez eus eur miliner
* Ez eus eur miliner,
* Ez eus eur miliner
* Ez eus eur miliner.
TRADUCTION. — Dans la petite vallée. — Pourquoi la, ladira, la ! — Dans la petite vallée — Il y a un meunier (5 fois).
Chanté par M. l’abbé Perrot, St-Vougeay. Phono F. Vallée.
# Ar Mezvier

Oberennoù damheñvel pe handelvoù all zo ivez, gwelout Ar mezvier.
| ◄ Mamm an avalo | Ar Mezvier | Son Souben al lez ► |
* ’N han’ da Doue, ma mignoned.
* Pa vin-me klanv, deut d’am gwelet,
* O drein, drein, drein !
* Pa vin-me klanv, deut d’am gwelet.
TRADUCTION. — Au nom de Dieu, mes amis — Quand je serai malade, venez me voir, — O dreïn, dreïn, dreïn ! — Quand je serai malade, venez me voir.
Chanté par Marguerite Philippe, Pluzunet. Phono F. Vallée (Fac. des L. Rennes).
* En han’ Doue, ma mignoned,
* Pa vin-me klanv, deut d’am gwelet ;
* Deut d’am gwelet, pa vin-me klanv,
* Keuz ho po d’in-me, mar marvan.
TRADUCTION. — Au nom de Dieu, mes amis, quand je serai malade, venez me voir ; — Venez me voir quand je serai malade, — Vous me regretterez si je meurs.
Chanté par Marie-Jeanne le Bail, Port-Blanc.
# Santimanteu a gonfiance é Mari durans er vuhé

| ◄ Ag en Ave Maria | Santimanteu a gonfiance é Mari durans er vuhé | Santimanteu a gonfiance é Mari, a pe dosta er marhue ► |
HUI a lar bamdé er beden-zé eit goulen assistance er Uirhiés santel ; mæs a hui a ra attantion ar er péh a zou comprenet én hi hac a zou quer glorius aveit Mari, ha quel læn a gonsolation hac a instruction memb aveit oh.
Groeit mara ùéh réflexion ar guement-cé doh troæd en Autærieu, a-cel-fin, a pe larehet er beden-zé, ma hé larehet guet respect ha guet attantion.
Hui a salud Mari én ul laret dehi é ma læn a hræce. Ha hui e hoès comprenet ol er péh a signifi er guirieu-zé ? Quement-cé a zou laret dehi en hé dès bet aveit hé fartage caranté Doué, er græceu actuel, er vertuïeu surnaturel, ol donæzonneu er Speret-Santel.
A p’ou frononcet, hum rejouisset ag er madeu bras-cé hé dès receuet, ha pedet-hi d’hou rantein lodêc én hé zrésor pinhuic.
Hui a lar dehi : en Eutru Doué a zou guenoh. Doué a oai én effet é Mari én ur fæçon calz particulierroh eit n’en dé é nitra crouet, eit n’en dé memb ér-ré just. Ean a oai én hi eit hé dihuen én ur fæçon special, hac eit réglein ol er chongeu, en desirieu, er santimanteu a hé inean.
Hou péet én hou calon, én ul larét er honzeu-zé, un desir gredus ha sincér de vout lodêc é bonheur hemb par er Uirhiés.
Ah ! en hani en dès Doué guet-ou, petra a éel ean hoah desirein ? A betra ne zeli-ean bout ingorto ? A betra é éel ean hum affligein ?
Hui a vêle Mari rac me ma beniguet drès en ol groagué ; de laret-é, rac m’hé dès bet avantageu particuliér n’en dès Doué accordet de hanni aral.
Discoeit dehi, dré ur santimant a hou calon, er joé e hoès ag er garanté en dès bet Doué aveit hi, hac ag er bénédictioneu a rér dehi ar en doar hac én nean.
Hui a lar hoah dehi, guet Santés Elisabeth, é ma beniguet er fréh a he horf. Mab Mari a zou én effet beniguet, adoret, glorifiet ér bed antiér.
Tanhoueit ur momant ol er bligeadur a gave un inean péhani a gâr Jesus é considérein quement-cé.
En Ilis a ra deoh nezé goulen guet er Uirhiés santel ma pligeoù guet-hi pedein aveit oh queih péherion. Hi a vèn dré guement-cé rein deoh d’antand penaus a hanoh hou ç’hunan, goudé er péhedeu e hoès commettet, ne véritet quet bout cheleüet ; mæs penaus Mari a vou cheleüet, mar ped aveit oh.
Ya, Doué hé cheleüou, rac mé ma é vam. Chetui perac en Ilis a ra deoh hé fedein édan en hanhue-zé péhani a zou quen douce ha quer glorius aveit hi.
Quement-cé zou èl pe laréoh dehi : Santés Mari, hui a zou mam de Zoué ; hou pouvoër a zou enta bras étal hou mab, hac en espérance e mès énoh a zou diaséet ar er bouvoër-zé joéntét doh hou madeleah.
Anfin, hui a oulen guet er Uirhiés ma pédou aveit oh, bermen hac in ær a hou marhue. Durand er vuhé é oh hemb cesse én dangér a hum gol ; hui e hoès enta hemb cesse dobér ag un assistance quer crihue èl hani Mari.
Mæs én ær a hou marhue, é péhani é reï hou ç’anemiset ol ou fossible eit hou col, hui hou pou hoah mui a zobér ag en assistance-zé.
Terriplet un amzér é en hani ag er marhue ! Gùir é quement-cé ; mæs jamæs ur gùir servitour de Vari ne varhuas èl un dânet.
# Santimanchou mad o font d’an Oferen

| ◄ Explication eus a ornamanchou an Oferen | Santimanchou mad o font d’an Oferen | Intantion ha fæçon guenta da glevet an Oferen ► |
A dleer da gaout o vont d’an Oferen, oc’h antren en ilis, hac o c’hortos an Oferen, var an ton diaraoc pe var ton Tad Honore.
PA ziblaçot etrese an ilis Da bresanti da Zoue ar sacrifiç, Supposi eo d’ar C’halvar e c’heuliit
Hon Redamtor, ha dezan livirit : Me ia gueneoc’h, va Jesus, d’ar menez, Roït d’in un darn eveus ar garantez Pe gant hini e soufrsoc’h libramant
Evidon-me quellies a dourmant. Grit d’in ouzoc’h caout ar gompassion
A guemeras ar merc’het a Sion, Pa ho quelsont ur potanç var ho c’houq
Hac ur gorden tolet dreist ho couzouq. Roït din ivez ar resination
Eus ho Mam sacr a-hed ho passion, Evit ober bepret ho volontez, Petra-bennac a souffrin em buez.
Pa antreot en Ilis, quemerit Dour benniguet, hac ous ho tal frotit, Grit sin ar groas, ha goulennit pardon
Eus ho pec’het ous Doue a galon. En em liquit neuse var ho taoulin, Ha diouallit diouz peb postur indîn ;
Supposit oc’h er C’halvar erruet
Da gontempli Jesus crucifiet. Gouesit ive penaus e sinifi
Cambr an ilis pe ar sacristeri, Ar sal ma oue sacramant an auter
Instituet enni gant hor Salver. Eguis ma reas he breparation
Er sal gaer-se da vont d’ha bassion,
E ra ive ar belec’h he hini
Er souboul-ma da vont da ceiebri.
Endra vezo ar belec o visca
Hac o prepar mont da oferenna, Grit hoc’h-unan ho preparation
Er fæçon-mâ gant guir devotion. Tad eternel, hoc’h eus quement caret
Hon eneou, ma hoc’h eus deomp roet
Ho Map unic evit hon redima, Petra roimp-ni evitâ deoc’h bremâ ? Netra n’hon eus da rei d’ho majeste Quer precius hac ar Map unic-se,
Na ne deus deoc’h quen agreabl netra,
Rac-se n’offromp deoc’h er sacrifif-mâ. O peguement ef-en bet desiret
Gant an dud just gueichall da zont er bed
Bete ma teuas var dro fin an amser, O quemeret ar furm a servijer. Pe gant quement a zesir ef-en bet
Gant an tadou el lymbou gortoset ? Bete ma teuas d’ho dilaç ac’hano, Goude beza gouzanvet ar maro. An ouvraij-se eus hor silvidiguez, Ar merq bras-se eveus ho carantez
Eo a fell d’in, evit ho prassa enor, En Oferen da zigaç eo memor. Me ho supli da c’houarn va c’halon,
Ha da rei d’in ur guir devotion,
Evit gallout en profit va cne Dre an œuvr-ma plijout d’ho majeste. Amen.
# Santimanchou Santes Theresa en quêver ar vuez

| ◄ Ar finvezou diveza eut an den, evit distaga hor c’halon diouz ar bed-ma | Santimanchou Santes Theresa en quêver ar vuez | Instruction general evit ar sul hac ar gouel ► |
Santez Theresa en quêver ar buez bresant hac an hini da zont, evit elumi en hor c’halon un desir bras da vont da velet Doue, diouz an exempl eus ar santes-ma. Var ton Guers ar Gananeen.
| P’Eur, va Doue, vezo dilivret Va ene diouz ar chadenou Pere, siouaz, he dalc’h afflijet Er c’horf-ma gant cals a boaniou ? P’eur e teuin-me’ta da zilesel Ur vuez leun a bep anquen Evit mont d’ar vuez eternel D’ho quelet-hu da virviquen ? O buez hir, o buez poanius Am eus et bed-ma da dremen ! Bannissamant meurbet anquenius, P’eur e velin-me da dermen ? P’eur e quelin-me o finissa ? O beac’h enouus eus va buez ! Allas ne ran nemet languissa En ur stad quen dîn a druez Leun [eo] ar bed a valinite, | Carguet eo [a] fallagriez; Ne deus enna nemet vanite, Nemet poan ha trisridiguez; , . Siouas, un danjer perpetuel So enna da goll an ene, Hac en ur bresel continuel E ma un den ebarz ive. O prison trist eus va c’horf-douar, A zalc’h va ene chadenet, Eleac’h ma edoun ato en glac’har, Ato en aon, ato jeinet ; P’eur e vezi-de’ta discaret, Pe zigoret dre ar maro, Evit ma ellin mont da garet Ha da velet va Doue d’am bro ? O va Jesus, leun a vadelez, Plijet gueneoc’h clevet ouzin, Oc’h ma zenna d’ho rouantelez, |
| Evit gueneoc’h’hu ma vezin ; C’houi epquen eo a ell contanti An oll desir eus va c’halon; Ar bed ma nemet va zourmanti Ne ra pelloc’h en peb fæçon. N’em eus enna quen contantamant, N’em eus quen satisfaction Nemet o souffr peb diæsamant, Peb poan ha peb affliction. Evit plijout dec’h-hu, va Salver, Ha disqouez deoc’h va c’harantez; Pe vervel, pe fouffr da bep amser, N’em eus ama quen volontez. An horolaij o son pa glevan, Ez oun consolet bras meurbet. O sonjal eo ar vuez trist-man Eus a guement-se diverret, Hac e tinessa a[r] moment eürus Ma esperan receo ar | c’hraç Digant va Doue drugarezus Da vont d’he velet faç-ouz-faç. O barados ! demeuranç eürus D’an ælez ha d’an dud fidel, Gant hon Redamtor carantezus Hac ar Verc’hes he Vam santel ! O pebes joa, pebes levenez Eo epad an eternite Beza en un seurt compagnunez ! N’em eus quen hast nemet da se. Gant ar c’hoant, va Doue, d’ho quelet En hoc’h eürusdet eternel ; Ha gant an desir ma vec’h meulet, E varvan en deffot mervel ; Ma c’hassit gueneoc’h hivisiquen, Evit ma c’hellin ho caret, Hep aon ebet da veza biquen, Va Doue, diouzoc’h separet. Amen. |
* ↑ Diwar embann. all.
* ↑ Memes tra.
# Santès Trifine

| ◄ Santez Thekla | Santès Trifine | Itron Varia ar C’halvar ► |
* Dirac limage santtès Trifine, ha sant Tremeur hi mab caret,
* Stouyet amen ar hou teulin, perhinderion guet gred cannet.
* Santès Trifine, e lein en Né, hui e gare hoah er Vretoned :
* Pedet eid omb en Eutru Doue d’ober hun nès ; eid omb pedet